Diari Oficial de la Generalitat Valenciana


Sumari del DOGV 3820, del 23-08-2000 (2000/6982)

RESOLUCIÓ de 17 d'agost de 2000, de la Direcció General d'Ordenació i Innovació Educativa i Política Lingüística de la Conselleria de Cultura i Educació, per la qual s'adjudiquen ajudes econòmiques per al desenrotllament de la primera fase dels programes de garantia social, convocades per l'Ordre de 13 de juny de 2000 (DOGV núm. 3.774, de 19.06.2000).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3820

Data del DOGV
:   23-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6982


Data del document
:   17-08-2000

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

 Descriptors 

:   * inserció professional
    * reinserció escolar
    * ajuda pública
    * suport econòmic
    * ensenyament professional
    * aprenentatge professional
    * educació especial

RESOLUCIÓ de 17 d'agost de 2000, de la Direcció General d'Ordenació i Innovació Educativa i Política Lingüística de la Conselleria de Cultura i Educació, per la qual s'adjudiquen ajudes econòmiques per al desenrotllament de la primera fase dels programes de garantia social, convocades per l'Ordre de 13 de juny de 2000 (DOGV núm. 3.774, de 19.06.2000). [2000/X6982]
  
Per l'Ordre de 13 de juny de 2000, de les conselleries de Cultura i Educació i d'Economia, Hisenda i Ocupació (DOGV núm. 3.774, de 19.06.2000), es van convocar subvencions per al desenrotllament dels programes de garantia social, regulats en l'Ordre de 24 de febrer de 2000 (DOGV núm. 3.708, de 14 de març de 2000).
  
Examinades les sol·licituds d'ajudes presentades per les entitats promotores, i valorats els projectes socioeducatius presentats en funció dels criteris i les prioritats establits en l'ordre anteriorment citada.
  
Vista la proposta de concessió de les ajudes que eleva la Comissió Mixta de garantia social creada a tal efecte, en compliment del que preceptua l'apartat 7 de la citada ordre de convocatòria.
  
I amb subjecció a la competència que per delegació m'atorga l'apartat 8 i la disposició transitòria de l'Ordre de 13 de juny de 2000 (DOGV núm. 3.774, de 19.06.2000), resolc:
  
Primer
  
1. Aprovar la concessió de subvencions per al desenrotllament de la primera fase dels programes de garantia social de les modalitats de Formació Ocupació, Iniciació Professional i per a Alumnes amb Necessitats Educatives Especials, a les entitats promotores que figuren en l'annex I - A i segons els perfils professionals i els imports que s'indiquen.
  
2. Denegar les sol·licituds dels programes que figuren en l'annex I - B, modalitats Iniciació Professional i per a Alumnes amb Necessitats Educatives Especials per no haver aconseguit la puntuació suficient i haver-se esgotat la línia pressupostària corresponent.
  
3. Denegar les sol·licituds dels programes que figuren en l'annex I - C, modalitat de Formació Ocupació, per no haver aconseguit la puntuació suficient.
  
Segon
  
Autoritzar i disposar la proposta comptable en fase AD per a cada expedient de programes de garantia social amb el seu respectiu número, i a càrrec de les línies 406/000/00 i 701/000/00 de la secció, servei i programa 421.30, pels imports respectius especificats per a cada programa en l'annex I - A per al desenrotllament de la primera fase.
  
Tercer
  
Els programes de garantia social es realitzaran en 2 fases, segons el que establix l'apartat primer de la present resolució i l'apartat 8, disposició addicional segona i disposició transitòria de l'Ordre de 13 de juny de 2000 (DOGV núm. 3.774, de 19.06.2000).
  
Per a l'aprovació de la segona fase, per resolució del director general de Formació i Inserció Professional, per delegació del conseller d'Economia, Hisenda i Ocupació, per a la modalitat de Formació-Ocupació, i per resolució del director general d'Ordenació i Innovació Educativa i Política Lingüística, per delegació del conseller de Cultura i Educació, per a les modalitats d'Iniciació Professional i per a Alumnat amb Necessitats Educatives Especials, serà requisit indispensable la correcta justificació en impresos normalitzats (inversió i despesa corrent) de les quantitats destinades a la realització de la primera fase del programa i l'informe favorable de la Inspecció Educativa que acredite la seua correcta execució.
  
El termini de presentació de la documentació citada a la Conselleria de Cultura i Educació, finalitzarà per a la part C o Inversió el 30 d'octubre de 2000 i per a les parts A i B o despesa corrent el 7 de gener de 2001, si bé les entitats promotores podran avançar les justificacions a partir de l'1 de desembre de 2000.
  
El pagament de la subvenció es farà efectiu en els termes que s'indica en l'apartat onze de l'ordre de convocatòria.
  
Quart
  
Les entitats promotores hauran d'iniciar el programa de garantia social en qualsevol de les seues modalitats el 15 de setembre de 2000. La modalitat de Formació-Ocupació es desenrotllarà en 2 fases: la primera de 300 hores fins al 31 de desembre de 2000 i la segona des de gener al 31 de maig de 2001 de 600 hores de les quals 240 seran de treball productiu efectiu amb contractació.
  
Per a les modalitats d'Iniciació Professional i Alumnat amb Necessitats Educatives Especials la primera fase constarà de 325 hores, la segona de 575 hores i el curs acabarà el 30 de juny de 2000.
  
Cinqué
  
En compliment de l'apartat cinqué de l'Ordre de 13 de juny de 2000, de les conselleries de Cultura i Educació i d'Economia, Hisenda i Ocupació (DOGV núm. 3.774, de 19.06.2000), el material imprés divulgatiu dels programes de garantia social així com la retolació de les instal·lacions on es porten a terme els programes s'ajustarà al model i instruccions indicades en l'annex IV a la present resolució.
  
Sisé
  
En el termini de 15 dies des de la data d'inici del curs, les entitats promotores presentaran la documentació d'inici a la Direcció General d'Ordenació i Innovació Educativa i Política Lingüística, que constarà de:
  
a) Annex II a la present resolució degudament emplenada (suport paper i Internet).
  
b) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia, en els termes que s'indiquen en l'apartat 12.2 de l'Ordre de 13 de juny de 2000.
  
c) Fotocòpia compulsada de la documentació acreditativa de la titulació i/o experiència professional de l'equip docent.
  
d) En la modalitat per a Alumnes amb Necessitats Educatives Especials i en aquells programes d'Iniciació Professional que integren fins a un màxim de tres d'ells, es necessitaran els certificats de minusvalidesa, i informes psicopedagògics originals o compulsats de data no anterior a 6 mesos comptats des de la data d'inici del programa.
  
e) Fotocòpies compulsades d'aval bancari i de la corresponent carta de pagament de fiança (Servei Territorial d'Hisenda). Només per a entitats sense ànim de lucre que trien rebre l'acompte del 40% en virtut de l'article 47 bis del Text Refós de la Llei d'Hisenda Pública, introduït per la Llei 8/95 de 29.12.1995.
  
f) Escrit-notificació, firmat i segellat, en què s'especifique que l'entitat sense ànim de lucre, anticipa els diners, justificant la despesa abans del 7 de gener de 2001.
  
g) Annex III a la present resolució, estadística, degudament emplenat (suport paper i Internet).
  
Els annexos II i III hauran igualment d'omplir-se en la següent pàgina Web: http://www.cult.gva.es/dgoiepl/pgsocial. Per a accedir a la dita pàgina, les entitats promotores hauran d'introduir el seu número d'expedient i el seu CIF/NIF.
  
Seté
  
A causa de la participació de fons finalistes aportats pel Fons Social Europeu, les entitats promotores utilitzaran el codi PGS/ISE en cada un dels seus apunts comptables.
  
Vuité
  
La Conselleria de Cultura i Educació queda facultada per a procedir a la minoració, o al reintegrament total si s'escau, de la subvenció concedida en els supòsits previstos en l'apartat 14 de l'Ordre de 13 de juny de 2000 i queda, en tot cas, l'entitat sol·licitant compromesa al compliment del que establix l'apartat 13 del mateix text legal referent a les obligacions de les entitats promotores.
  
Nové
  
L'entitat promotora quedarà obligada a justificar en imprés o suport informàtic normalitzat, les quantitats aportades per a la realització del programa en la seua segona fase quan finalitze, redactant una memòria d'acord amb el que establix l'apartat 24 de l'Ordre de Convocatòria de subvencions per al desenrotllament dels programes de garantia social.
  
Els impresos o suport informàtic normalitzats de justificació de despeses de la segona fase podran arreplegar-se en les àrees territorials d'Economia, Hisenda i Ocupació per a la modalitat de Formació Ocupació i en les direccions territorials de Cultura i Educació per a les modalitats d'Iniciació Professional i per a Alumnat amb Necessitats Educatives Especials.
  
Sense perjuí d'això, l'entitat promotora realitzarà un seguiment de la inserció professional i/o reinserció educativa dels participants en el programa que, amb l'estudi previ per la Comissió Mixta de programes de garantia social, servirà d'indicador per a avaluar, en futurs exercicis, la viabilitat de les dites accions en funció del col·lectiu a què anaven dirigides i la modalitat d'actuació per la qual es va optar.
  
Els resultats del mencionat seguiment podran ser incorporats, en un termini màxim de 6 mesos, al final del programa.
  
Deu
  
En compliment del que establix l'apartat 11 de l'Ordre conjunta de 24 de febrer de 2000, les conselleries de Cultura i Educació, i d'Economia, Hisenda i Ocupació, a través de les direccions territorials de Cultura i Educació, per a les modalitats d'Iniciació Professional i per a Alumnes amb Necessitats Educatives Especials, i a través de les àrees territorials d'Economia, Hisenda i Ocupació per a la modalitat de Formació Ocupació, emetran un certificat a tots els alumnes que hagen participat en el programa en què constarà el nombre total d'hores cursades i les qualificacions obtingudes.
  
Onze
  
La realització dels programes de garantia social es regirà pel que estableixen l'Ordre conjunta de 24 de febrer de 2000 de les conselleries de Cultura, Educació i Ciència i d'Ocupació, Indústria i Comerç, i l'Ordre conjunta de 13 de juny de 2000 de les conselleries de Cultura i Educació i d'Economia, Hisenda i Ocupació, per la present resolució i per la Resolució de la Direcció General d'Ordenació i Innovació Educativa i Política Lingüística, que regula el seu funcionament i organització acadèmica.
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.